તમારા હાથે તમે તલ અને ગોળનું મિશ્રણ કરી લાડુ બનાવો તે સારી વાત છે. બહારથી કોઈ ચીજ લાવવી તે આજકાલ તંદુરસ્ત નથી હોતી, કારણકે તેમાં ઘણી ભેળસેળ રહેલી હોય છે. આમ, જાતે બનાવવી જ હિતાવહ છે. પરંતુ તમે જાતે બનાવો તો તેમાં તમારા હાથમાં ચીકાશ થઈ જવા સંભવ છે. આથી જરૂરી છે કે તમે તમારી હથેળીમાં થોડું ઘી ઘસી લો. ઘીથી લાડુમાં ચરબી ઉમેરાય છે, પરંતુ તે નગણ્ય માત્રા હોય છે. તેથી તેની ચિંતા કરવાની જરૂર નથી. શિયાળામાં તલના લાડુ ખાવા હિતાવહ છે કેમ કે તેનાથી ગરમી પણ મળે છે. ઘણાને ગળ્યું ખાવાનો શોખ હોય છે ત્યારે એવું ગળ્યું ખાવું જોઈએ જે શરીર માટે લાભદાયી હોય. તો પતંગ ચગાવો અને સાથે ઝાપટો તલના લાડુ. હેપ્પી મકરસંક્રાંતિ.